Reidar Särestöniemen patsas, Särestö, Kittilä (2015).
**Sonja Vectomov** (s. 8. kesäkuuta 1957 Hradec Králové*lähde?*) on Suomessa Jyväskylässä asuva tšekkiläinen kuvanveistäjä, joka tunnetaan suomalaisia kulttuurihenkilöitä esittävistä pronssisista veistoksista.

Vuonna 2010 Vectomov valmisti merkittävän patsaan 1900-luvun alun feminismiä ja arkkitehtuuria edustaneesta Wivi Lönnistä, joka oli vaikuttamassa monien 1900-luvun Jyväskylän tunnettujen rakennusten suunnitteluprosessissa. Patsas on nähtävissä yksityisessä puistossa, jossa se on suunnattu katsomaan kohti Lönnin entistä kotia. Patsaan jalustasta löytyy talon muotoilua (viittaus Lönnin suunnitteleman koirankopin frontespiisiin). Myös muita Vectomovin töitä on esillä Lönnin entisten tilusten puutarhassa. Kuraattorina toimii alueen nykyinen omistaja Kauko Sorjonen.

Vuonna 2015 maalari Reidar Särestöniemen 90-vuotisjuhlien ja Särestöniemi-museon 30-vuotisjuhlien kunniaksi Vectomov valmisti museolle maalaria esittävän patsaan.

Vectomov sanoo käyttämästään materiaalista, pronssista, seuraavaa: "Se on omalla tavallaan lämmin materiaali, se voi olla sileä tai karhea, se on dynaaminen. Sillä voi ilmaista paljon asioita." Hän ei karta marmoria, mutta yrittää käyttää sitä vain koristeena pronssitöissä.

Vectomov on pedagogi Jyväskylän kaupungin taidekoulussa. Hän on myös kertonut, että kuvanveistäjänä hänen suurin inspiraationlähteensä on luonto ja tanssi. Vuonna 2017 hän kertoi sanomalehti Keskisuomalaiselle:

> »Käsittelen [töissäni] ihmisten olemista ja suhtautumista niin omaan itseen, kuin toisiinkiin ja ympäröivään luontoon. Yritin olla teoksienikin tekoaikana mahdollisimman läsnä ja keskittynyt saraprosenttisesti teon hetkeen. Halusin viestittää käsieni kautta läsnäolon merkitystä myös katsojalle.» 
> 
>

Tätitrio
--------

Yhdessä Teija Häyrysen ja Leena Pantsun kanssa Vectomov muodostaa Jyväskylästä lähtöisin olevan Tätitrion. He ovat monitaiteellinen teatteriryhmä, joka esiintyy pääasiassa lapsille ja vanhuksille. Tätitrion esitykset ovat interaktiivisia, jossa yleisö on tärkeänä osana esitystä.

Lähteet
-------

* Divišová, J. ed. *Encyklopedie města Hradce Králové* (Hradec Králové: Garamon, 2011).

### Viitteet

1. 1 2 3 4  Siilahti, A. "Sonja Vectomov tanssittaa pronssia". Etelä-Suomen Sanomat 15.2.2010. Viitattu 21.2.2019.
2. ↑  Minna Joenniemi, "10 syytä rakastaa naisarkkitehtia", Yle 6.3.2015. Viitattu 21.2.2019.
3. 1 2  Kenkä, "Jyväskylä: Wivi Lönn Walk", Walk Finland (blogi), 19.6.2012. (englanniksi)
4. ↑  Rajavuori, T. "Vanhojen rakennusten puolestapuhuja", Museo-lehti, maaliskuu 2016 s. 14–15. Viitattu 21.2.2019.
5. ↑  Korhonen, J. "Yli 7000 ihmistä astelee Särestön kentillä vuosittain". Yle 15.8.2016. Viitattu 21.2.2019.
6. ↑  Mahlamäki-Kaistinen, R. "Veistoksia läsnäolosta: Sonja Vectomov teki syntymäpäivänäyttelyn Korpilahden galleriaan". Keskisuomalainen 13.3.2017, s. 31 (www-saitti juniperhills.net). Viitattu 21.2.2019.
7. ↑  Kekki, S. "Mummon omenapuu (Teija Häyrynen & Tätitrio), Tanssin aika -festivaali, Jyväskylä", Web Archive 2016 (Liikekieli.com 15.10.2006). Viitattu 21.2.2019.
8. ↑  Kivinen, A. "Elävä joulukalenteri kiertää Jyväskylän kirjastoissa". Keskisuomalainen 30.11.2011. Viitattu 21.2.2019.